Informācija pretendentiem!
Par piedāvājumu atvēršanu iepirkumā 
ID Nr. CAIP 2024/88

Informējam, ka 05.08.2024. Rīgas valstspilsētas pašvaldības Centrālās administrācijas Iepirkumu pārvalde iepirkumā ”Sākumskolas ēkas jauna būvniecība Sudrabu Edžus ielā 2, Rīgā” ID Nr. CAIP 2024/88 saņēma iesniegumu attiecībā uz nolikumā iekļautajām prasībām.  

Publisko iepirkumu likuma 68.panta septītajā daļā ir noteikts, ja ir iesniegts iesniegums attiecībā uz prasībām, kas noteiktas atklāta konkursa nolikumā [..], tad pasūtītājs rīkojas Ministru kabineta noteiktajā kārtībā.

Ministru kabineta noteikumi Nr. 107 “Iepirkuma procedūru un metu konkursu norises kārtība” 14.punkts nosaka, ka Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.

Ņemot vērā augstāk minēto, komisija informē par piedāvājumu atvēršanas sanāksmes atcelšanu un neatvērt iesniegtos piedāvājums līdz iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā vai 71.panta otrās daļas 3. punktā vai trešajā daļā minēto lēmumu vai administratīvā pārkāpuma lieta tiek izbeigta. 

